Flajing Fiš Kovas
Flajing Fiš Kovas (angl. Flying Fish Cove, kin. 飛魚灣, pinyin: Fēiyú wān, malaj. Pantai Ikan Terbang) – gyvenvietė Australijai pavaldžioje Kalėdų saloje, jos administracinis centras. Išsidėstęs salos šiaurės rytinėje pakrantėje. Yra jachtų ir mažų laivų prieplauka, netoliese – lėktuvų pakilimo takas. Dažnai vietovė vadinama tiesiog Nausėdija (angl. The Settlement). Flajing Fiš Kove gyvena apie 2/3 salos gyventojų.